
Parlamentul  României

Camera  Deputaţilor

Comisia pentru industrii si servicii







                              Bucureşti, 11.06.2001








                    Nr.815/XVIII/3/1998

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul de înlocuire a proiectului de Lege privind aprobarea Ordonanţei Guvernului nr.30/1998 pentru modificarea şi completarea Ordonanţei Guvernului nr.19/1992 privind activitatea de standardizare în România, precum şi unele măsuri privind acreditarea organismelor de certificare şi a laboratoarelor.

· 

La întocmirea raportului comisia a avut în vedere:

· punctul de vedere al Ministerului Industriei şi Resurselor.


În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile          

Parlamentul  României

Camera  Deputaţilor

Comisia pentru industrii si servicii




                           Bucureşti, 11.06.2001








                 Nr.815/XVIII/3/1999

RAPORT  de  înlocuire

a Raportului trimis cu adresa nr.214/XVIII/3 din data de 29.11.1999
asupra proiectului de Lege privind aprobarea Ordonanţei Guvernului nr.30/1998 pentru modificarea şi completarea Ordonanţei Guvernului nr.19/1992 privind activitatea de standardizare în România, precum şi 

unele măsuri privind acreditarea organismelor de certificare

şi a laboratoarelor


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, cu proiectul de Lege privind aprobarea Ordonanţei Guvernului nr.30/1998 pentru modificarea şi completarea Ordonanţei Guvernului nr.19/1992 privind activitatea de standardizare în România, precum şi unele măsuri privind acreditarea organismelor de certificare şi a laboratoarelor, trimis cu adresa nr.286 din 1 octombrie 1998.



Acest proiect de lege a fost adoptat de Senat în şedinţa din data de 22 septembrie 1998.



Acesta are ca obiect de reglementare modificarea articolului 23 alin.(2) din Ordonanţa Guvernului nr.19/1992 privind activitatea de standardizare în România, în sensul trecerii de la Institutul Român de Standardizare la Ministerul Cercetării şi Tehnologiei, a activităţii de cercetare a organismelor de certificare a conformităţii produselor şi serviciilor, a sistemelor calităţii şi a personalului, precum şi a laboratoarelor de încercări şi a celor de etalonare.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a reexaminat proiectul de lege în şedinţa din data de 6 iunie 2001.



Ca urmare a punctelor de vedere exprimate de membrii comisiei şi de către reprezentanţii Ministerului Industriei şi Resurselor cu privire la obiectul Ordonanţei Guvernului nr.30/1998, membrii comisiei au apreciat că această reglementare nu se mai justifică din următoarele motive:



- Ordonanţa Guvernului nr.30/1998 pentru modificarea şi completarea Ordonanţei Guvernului nr.19/1992 privind activitatea de standardizare în România precum şi unele măsuri privind acreditarea organismelor de certificare şi a laboratoarelor, a fost abrogată potrivit prevederilor art.24 liniuţa 1 din Ordonanţa Guvernului nr.38/1998 privind acreditarea şi infrastructura pentru evaluarea conformităţii;



- ca urmare, dispoziţiile Ordonanţei Guvernului nr.30/1998 pentru modificarea şi completarea Ordonanţei Guvernului nr.19/1992 nu mai produc efecte.



Faţă de cele expuse mai sus, membrii comisiei au hotărât cu unanimitate de voturi respingerea Ordonanţei Guvernului nr.30/1998 şi trimiterea proiectului spre dezbatere şi adoptare în plenul Camerei Deputaţilor.



În raport de obiectul şi conţinutul său, proiectul de lege face parte din categoria legilor ordinare.


PREŞEDINTE,                                           SECRETAR,

                      István Antal                                              Aurelia Vasile

Expert,

Viorela Gondoş

